સારાંશ માટે દસ્તાવેજ: ગુજરાતથી રાજ્યસભાના સાંસદ અહેમદ પટેલ અને અભય ભારદ્વાજનું ગઈ સાલ મૃત્યુ થઈ ગયા બાદ રાજ્યની ઉપલા ગૃહની બે સીટો ખાલી થઈ હતી અને ચૂંટણીપંચે આ બન્ને સીટો પર ચૂંટણી યોજવાની જાહેરાત કરી હતી. 

આ બન્ને સીટો પર કૉંગ્રેસના કોઈ નેતાએ પોતાની ઉમેદવારી ન ભરતા હવે આ બન્ને સીટો ભાજપના ખાતામાં જતી રહી છે. નોંધનીય છે કે અહેમદ પટેલ કૉંગ્રેસ તરફથી સાંસદ હતા તો અભય ભારદ્વાજ ભાજપના સાંસદ હતા. 

'કૉંગ્રેસ માઇનોરિટીમાં હોવાના કારણે આ વખત ઉમેદવારી નથી નોંધાવી'

ભાજપના ઉમેદવાર રામભાઈ મોકરિયા અને દિનેશ પ્રજાપતિનો બિનહરીફ વિજય થયો છે

આ વિશે જ્યારે બીબીસી ગુજરાતીએ ગુજરાત પ્રદેશ કૉંગ્રેસ કમિટીના પ્રમુખ અમિત ચાવડા સાથે વાત કરી તો તેમણે કહ્યું કે, "દેખીતી નજરે હવે વિધાનસભામાં ભાજપના જ્યારે 111 ધારાસભ્યો છે, ત્યારે અમે માઇનોરીટીમાં છીએ. અગાઉ જ્યારે અમારી સીટો વધુ હતી, ત્યારે અમે કન્ટેસ્ટ કર્યુ હતું, અને જિત્યા પણ હતા, પરંતુ હવે તો તેમની સીટો વધુ છે."

ગુજરાતમાં હાલમાં રાજ્યસભાની કુલ 11 સીટો છે. અહેમદ પટેલના મૃત્યુ પહેલાં કૉંગ્રેસ પાસે તેમાંથી ચાર સીટો હતી, જ્યારે ભાજપ પાસે સાત સીટો હતી. 

જોકે હવે કૉંગ્રેસની સીટો ચારથી ઘટીને ત્રણ થઈ ચૂકી છે. હાલમાં કૉંગ્રેસના રાજ્યસભાના સાંસદોમાં ડૉ.અમી યાજ્ઞિક, નારણ રાઠવા, અને શક્તિસિંહ ગોહીલ છે, જ્યારે ભાજપમાંથી નરહરી અમીન, રમીલાબેન બારા, એસ.જયશંકર, જુગલસિંહ લોખંડવાલા, મનસુખ માંડવીયા, પુરષોત્તમ રૂપાલા છે, જેમાં હવે બીજાં બે નામોનો ઉમેરો થયો છે. 

જ્યારે રાજ્યસભાની ચૂંટણીએ રાજયની રાજનીતિ બદલી નાંખી હતી

જુલાઈ 2017માં કૉંગ્રેસ પાસે રાજ્યમાં કુલ 57ધારાસભ્યો હતા. ઑગસ્ટ 2017માં જ્યારે રાજ્યસભાની ચૂંટણી આવવાની હતી અને જેમાં કૉંગ્રેસનાં સિનિયર નેતા અહેમદ પટેલ પણ એક ઉમેદવાર હતા, તે અગાઉ કૉંગ્રેસના છ ધારાસભ્યોએ રાજીનામું આપી દીધુ હતું, અને એક પછી એક ભાજપમાં જોડાઈ ગયા હતા. 

સમાચાર એજન્સી PTIના 2017ના એક રિપોર્ટ પ્રમાણે કૉંગ્રેસે ત્યાર બાદ 44 ધારાસભ્યોને ગુજરાતમાંથી બહાર બેંગ્લુરૂના એક રિસોર્ટમાં રાખ્યા હતા. 

ગુજરાતથી રાજ્યસભાના સાંસદ અહેમદ પટેલ (તસવીરમાં) અને અભય ભારદ્વાજનું ગઈ સાલ મૃત્યુ થઈ ગયા બાદ રાજ્યની ઉપલા ગૃહની બે સીટો ખાલી થઈ હતી

આ રિપોર્ટ પ્રમાણે કૉંગ્રેસને બીક હતી કે તેમના ધારાસભ્યોને ભયભીત કરીને ભાજપ પોતાની તરફ લઈને રાજ્યસભાની ચૂંટણીમાં વધુ મત લેવા માટે પ્રયત્નો કરી રહ્યો છે. જોકે આ ચૂંટણીના પરિણામમાં...\nદસ્તાવેજની સમાન ભાષામાં સારાંશ:
ભારતીય જનતા પાર્ટીએ પોતાના ઓફિશિયલ ટ્વિટર એકાઉન્ટ પરથી ટ્વીટ કરીને રામભાઈ મોકરીયા અને દિનેશ પ્રજાપતીને બિનહરીફ સાંસદ જાહેર કરાયા હોવાની જાહેરાત કરી દીધી છે. એક તરફ જ્યારે 2017માં રાજ્યસભાની બે સીટો માટે લોકોએ ગુજરાતની રાજનીતિમાં પહેલાં ક્યારેય ન જોયું હોય તેવું  ઘમસાણ જોયું હતું, ત્યાં બીજી બાજુ હાલમાં બે નામો બિનહરીફ જાહેર થયાં છે.